Živinice

**Živinice** su grad i naseljeno mjesto u sjeveroistočnom dijelu Bosne i Hercegovine, južno od Tuzle. Administrativno pripada Tuzlanskom kantonu u sklopu Federacije Bosne i Hercegovine. Prema posljednjem popisu stanovništva broji 57.765 stanovnika.

## Geografija 
Živinice, kao osnovna jedinica lokalne samouprave, formirana je Odlukom Narodne skupštine NR Bosne i Hercegovine, br. 28/59, 19. juna 1959. Danas obuhvata područje od oko 300&nbsp;km2 na kome trenutno skupa sa prognaničkom populacijom živi oko 75.000 stanovnika. Na području grada konstituisano je 26 mjesnih zajednica, od kojih četiri čine gradsko naselje. Prema procjenama, u gradu i prigradskim naseljima živi oko 23.000 stanovnika, što je u odnosu na predratni period skoro udvostručen broj.

## Historija 
### Srednji vijek i stariji tragovi naseljenosti 
Područje današnjih Živinica ima tragove starije naseljenosti, o čemu svjedoče brojna arheološka nalazišta, gradine i nekropole sa stećcima. U evidenciji kulturno-historijskog naslijeđa grada navedeni su, između ostalog, lokaliteti Gradina u Nevrenči, Džebarska gradina, grad Jasičak iznad Bašigovaca, kao i veći broj nekropola stećaka u Đurđeviku, Gračanici, Donjoj Višći, Tupkovićima, Brnjici i drugim naseljima.

Zvanični historijat grada navodi da je srednjovjekovna teritorija Živinica bila u sastavu Bosanske države, u okvirima oblasti Gostilj, Dramešin i Soli. Kontinuitet života na širem živiničkom prostoru potvrđuju i naučni radovi o okolnim naseljima. Tako je za naselje Djedino utvrđeno da je postojalo još u srednjem vijeku te da se može pratiti kroz prve osmanske popise Zvorničkog sandžaka iz 1519. i 1533. godine. Registrirano je oko 25 nekropola i desetak stećaka samaca. Danas je sačuvano oko 250 stećaka na raznim lokalitetima, posebnu pažnju predstavlja stećak "Vrpolje" u Đurđeviku, koji je ujedno i jedini stećak sa pisanim tekstom.

### Osmanski period 
Nakon osmanskog osvajanja ovaj prostor ulazi u sastav nahije Tuzla. Prema zvaničnom historijatu grada, urbano naselje Živinice vjerovatno je nastalo u XVIII stoljeću. Razvoj rudnika snažno je uticao na demografski i privredni rast šireg područja Živinica.

U drugoj polovini XX stoljeća Živinice su rasle kao upravno, saobraćajno i industrijsko središte južno od Tuzle, a razvoj rudarstva, trgovine i usluga oblikovao je savremeni identitet grada. U periodu SFR Jugoslavije je postojalo naselje *Živinice Tvornica* koje je preimenovano u Živinice.

Godine 1981. su naselju Živinicama pridružene *Donje Živinice* (bivše *Živinice Hrvatske*).

U poratnom periodu Živinice su nastavile demografski i urbanistički rast. Zakon o Gradu Živinice donesen je 2019. godine, čime je dotadašnja općina dobila status grada.

### Kulturno-historijsko naslijeđe 
Historija Živinica vidljiva je i kroz sačuvano naslijeđe. U evidenciji kulturnih dobara grada nalaze se nacionalni spomenici i druga evidentirana dobra, među kojima su nekropola sa stećcima na lokalitetu Jasik u Gračanici, Drvena džamija u Priluku te više arheoloških lokaliteta i nekropola stećaka širom današnjeg gradskog područja.

## Stanovništvo 
### Nacionalni sastav stanovništva – grad Živinice 
### Nacionalni sastav stanovništva – naseljeno mjesto Živinice Grad 
## Sportski timovi 
* RK Konjuh namještaj
* ŽRK Živinice
* FK Slaven

## Poznate ličnosti 
* Adnan Babajić, pjevač
* Boris Živković, nogometaš
* Cvijan Milošević, nogometaš
* Denijal Pirić, nogometaš, trener
* Elvir Rahimić, nogometaš
* Hidajet Tulumović, nogometaš, trener
* Ivo Andrić-Lužanski, političar
* Jasmin Fejzić, nogometaš
* Jusuf Nurkić, košarkaš
* Latif Havkić, pjevač
* Mato Đaković, novinar
* Mirsad Bešlija, nogometaš
* Murat Hasanagić, glumac
* Nesib Malkić, komadant
* Salih Delalić, nogometaš

## Također pogledajte 
* Konjuh (preduzeće)

## Reference 
## Vanjski linkovi 
* Zvanični veb-sajt grada Živinica

*
Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Tuzlanskom kantonu